HULPGIDS MET BEOORDELING VAN SUSTENTASIE AANSOEKE

Die doel van hierdie gids is om die Sustentasiedeputate, hetsy van Klassis of Streeksinode, leiding te gee in die kontrolering en beoordeling van sustentasie aansoeke.

Die vrae is saamgestel uit die Reglement van die Sustentasiedeputate soos goedgekeur deur Sinode 2015.

Die sustentasie aansoeke word aan die hand van die volgende vrae beoordeel:

|  |  |  |  |
| --- | --- | --- | --- |
|  | Vrae ter inleiding | Ja | Nee |
| 1. | Is die primêre fokus vir die sustentasie aansoek die uitbreiding van God se koninkryk in die opbou en uitbou van die kerk volgens Matt 28? |  |  |
| 2. | Word aansoek gedoen vir finansiële oorbruggingshulp? [KO, art 41 en 44] |  |  |
| 3. | Sal of kan die gemeente groei tot finansiële selfstandigheid? [KO, art 38] |  |  |
| 4. | Bestaan daar ‘n noodsaaklikheid dat die gemeente kan of moet bly voortbestaan? |  |  |
| 5. | Bestaan daar enige alternatiewe vir voortbestaan, byvoorbeeld deur kombinasievorming of bedieningsooreenkoms? |  |  |

|  |  |  |  |
| --- | --- | --- | --- |
|  |  | Ja | Nee |
| 6. | Is daar ‘n duidelike strategiese bedieningsplan? |  |  |
| 7. | Word die nood van die gemeente omskryf? |  |  |
| 8. | Word pogings aangedui om die nood op te los? Bv, deur kombinasievorming? |  |  |
| 9. | Is daar ‘n volledige verklaring van opgehoopte fondse en trustfondse, of fondse op beleggings? |  |  |
| 10. | Word agterstallige ramings en ander skulde aangetoon? |  |  |
| 11. | Indien die kerk in kombinasie is met kerk(e) wat nie om hulp vra nie, is daardie kerk(e) se state aangeheg by aansoek? |  |  |

|  |  |  |  |
| --- | --- | --- | --- |
|  | Voorafprosedure vir kontrolering van die aansoek deur die Klassis | Ja | Nee |
| 12. | Is voorgeskrewe aansoekvorm gebruik? |  |  |
| 13. | Kontroleer die syfers. Is die syfers korrek? |  |  |
| 14. | Kontroleer die motiverings. |  |  |
| 15. | Is nie-sustenteerbare items afgetrek? |  |  |

|  |  |  |  |
| --- | --- | --- | --- |
|  | Riglyne vir eenvormige behandeling waarbinne sekere items wel oorweeg word vir sustentasie | Ja | Nee |
| 16. | Trustfondse – word nie in ag geneem nie maar wel die opbrengs daarvan |  |  |
| 17. | Trustfondse – moet duidelik aangetoon word en gemotiveer wees waarom die kapitaal nie gebruik mag word nie |  |  |
| 18. | Ouditkoste is sustenteerbaar |  |  |
| 19. | Ander items wat duidelik verklaar is – word op meriete beoordeel |  |  |
| 20. | Bankkoste en rente op skuld is sustenteerbaar |  |  |
| 21. | Is oorskot aan einde van boekjaar in aanmerking geneem? |  |  |

|  |  |  |  |
| --- | --- | --- | --- |
|  | Nie-sustenteerbare items (merk Ja tensy die noodsaak van ter wille van Woordbediening aangetoon word) | Ja | Nee |
| 22. | Donasies |  |  |
| 23. | Onderhoud en herstel van geboue |  |  |
| 24. | Tuinarbeider |  |  |
| 25. | Honoraria |  |  |
| 26. | Affiliasiegelde |  |  |
| 27. | Waardevermindering |  |  |
| 28. | Tekorte van vorige jare |  |  |
| 29. | Bydraes tot fondse soos Bybelverspreiding, Onthaaltoelaag, Studietoelaag |  |  |
| 30. | Agterstallige ramings |  |  |
| 31. | Kapitale uitgawes |  |  |
| 32. | Afbetalings van lenings of ander skuldlaste |  |  |

|  |  |  |  |
| --- | --- | --- | --- |
|  | Die Klassis se verantwoordelikheid is/word nagekom deur die volgende te doen | Ja | Nee |
| 33. | Is die gedeeltes voltooi wat deur die Klassis ingevul moet word? |  |  |
| 34. | Het die Klassis ‘n volledige rapport met aanbevelings aangeheg? |  |  |
| 35. | Is die kerklike bydraes van die gemeente gekontroleer? |  |  |
| 36. | Is die aantal belydende lidmate aangetoon? |  |  |
| 37. | Is die bydraes van die PGT van die predikant gekontroleer? |  |  |
| 38. | Is die mediese ledegeld van die predikant gekontroleer? |  |  |
| 39. | Is die reiskoste gekontroleer? |  |  |
| 40. | Is die ramingsbedrag van die Klassis ingevul? |  |  |
| 41. | Is die ramingsbedrag van die Streeksinode ingevul? |  |  |
| 42. | Is die ramingsbedrag van die Algemene Sinode ingevul? |  |  |
| 43. | Word die predikant met behoorlike onderhoud versorg? [KO, art 11] |  |  |
| 44. | Het die Klassis aangetoon hoeveel uit eie fondse beskikbaar gestel word? |  |  |

|  |  |  |  |
| --- | --- | --- | --- |
|  | Die Deputate Streeksinode saam met die Deputate van die Klassisse | Ja | Nee |
| 45. | Voldoen die aansoeke volgens die Reglement? |  |  |
| 46. | Het die Streeksinode sy eie motivering omskryf? |  |  |
| 47. | Het die Streeksinode aangetoon hoeveel uit eie fondse beskikbaar gestel word? |  |  |

Kerkorde, Artikel 11

Die Kerkraad wat die kerk verteenwoordig, is verplig om sy bedienaars van die Woord met behoorlike onderhoud te versorg en mag hulle nie die onderhoud weerhou of hulle uit hulle diens ontslaan sonder kennis en goedkeuring van die Klassis met advies van die Deputate van die Streeksinode nie.

Kerkorde, Artikel 38

Waar ‘n Kerkraad vir die eerste maal of opnuut ingestel word, moet dit geskied met advies van die Klassis. As die aantal ouderlinge klein is, kan die diakens deur plaaslike reëling by die Kerkraad gereken word; dit moet egter altyd gedoen word waar die aantal ouderlinge minder as drie is.

Kerkorde, Artikel 41

Die Klassis is ‘n vergadering van naburige kerke wat elkeen ‘n bedienaar van die Woord en ‘n ouderling of, waar nie ‘n bedienaar is nie, twee ouderlinge afvaardig. Die plek en die tyd van die volgende vergadering word deur die vorige vergadering bepaal en dit mag nie meer as drie maande uitgestel word nie. Op hierdie vergadering moet die bedienaars van die Woord om die beurt presideer of ander die een wat deur die vergadering gekies word, maar dieselfde bedienaar mag nie op twee agtereenvolgende vergaderinge gekies word nie.

Die praeses moet onder andere vra of die kerke kerkraadsvergaderings hou, of die kerklike tug uitgeoefen word, of die armes en die skole versorg word, en of daar iets is waarin ‘n kerk die oordeel en die hulp van die Klassis vir sy regte bestuur nodig het. Op die laaste vergadering voor die Streeksinode moet die afgevaardigdes na hierdie Sinode gekies word.

Kerkorde, Artikel 44

Die Klassis moet minstens twee van die oudste, mees ervare en geskikte bedienaars van die Woord as visitatore benoem om in alle kerke van die Klassis gereeld kerkvisitasie te hou, vas te stel of die ampsdraers hulle ampte getrou waarneem, by die suiwerheid van die leer bly, die Kerkorde in alles onderhou, die stigting van die gemeente en die onderwys van die jeug behoorlik na hulle vermoë bevorder, sodat hulle diegene wat nalatig in een of ander bevind word, betyds broederlik kan vermaan en met raad en daad alles kan help reël wat bevorderlik is vir die vrede, die opbou en belange van die kerk.